Il-Kunsill tal-Gudja u l-amministrazzjoni tal-PL jgħinu biex tiġi evitata l-firda bejn NGOs fil-Gudja Intervent f'waqtu mill-Kunsill lokali tal-Gudja b'kollaborazzjoni tal-amministrazzjoni tal-Partit Laburista għen biex tiġi evitata l-firda bejn għaqdiet mhux governattivi fil-Gudja. Il-każ jitratta dwar applikazzjoni għal monument fuq l-istess sit u lokalità. Għaldaqstant, is-Sindku flimkien mal-Amministrazzjoni tal-Partit Laburista laqqgħu liż-żewġ soċjetajiet tant li kien hemm qbil fil-prinċipju li ż-żewġ għaqdiet jirtiraw l-interess tagħhom fis-sit imsemmi biex ħadd ma jidher bħala tellief jew rebbieħ. Il-Partit Laburista qal li minkejja dan, Kunsilliera Nazzjonalista ppreġudikaw dan l-istess ftehim billi ressqu emenda għal mozzjoni biex il-Kunsill Lokali jkun sezzjonali u japplika f'isem għaqda. Azzjoni li toħloq aktar firda bejn iż-żewġ għaqdiet. Il-Kunsilli Lokali għandom ikunu strument ta' għaqda fil-lokalitajiet u jieħdu deċiżjonijiet fl-aħjar interess tar-residenti.